Սևապոչ նապաստակ

**Սևապոչ նապաստակ**, կամ **կալիֆոռնիական նապաստակ** (), նապաստակների ամենատարածված տեսակները, որոնք հայտնաբերվել են Ամերիկայի Միացյալ Նահանգների արևմտյան մասում և Մեքսիկայում։

## Բնութագիր
Սևապոչ նապաստակն ունի երկար ականջներ և երկար, հզոր հետևի ոտքեր։ Երկարությամբ հասնում է 47-ից 63 սմ, քաշը տատանվում է 1,5-ից 3 կգ։ Էգերը մի փոքր ավելի մեծ են, քան արուները։ Ընդհանուր առմամբ, սեռական դիֆորֆիզմը չի արտահայտվում։ Պոչի երկարությունը 5-ից 11 սմ է, ականջները` 10-ից 13 սմ երկարության, բայց չափազանց լայն։ Հնարավոր է, որ այդպիսի աներևակայելի զարգացած ականջները չոր, տաք կլիմայական պայմաններում մարմնի ջերմաստիճանը կարգավորելու սարքերից մեկն են։ Մեծ քաշըը թույլ է տալիս արագ վատնել ավելորդ ջերմությունը առանց քրտինքի։

Մարմնի վերին մասը գույնը մոխրագույն-շագանակագույն է, փորը՝ սպիտակավուն։ Նապաստակի մեջքին կա սև գծեր, իսկ պոչը՝ սև։

## Տարածվածություն
Սևապոչ նապաստակը նապաստակի ամենատարածված տեսակն է ԱՄՆ-ի արևմուտքում և Մեքսիկայում։ Բնակվում է չոր լանդշաֆտներում, կիսաանապատներում, տափաստաններում՝ ծովի մակարդակից մինչև 3700 մետր բարձրության վրա։

## Կենսակերպ
Ակտիվ է լուսաբացին և գիշերը։ Օրվա ընթացքում այն թաքնվում է թփերի ստվերներում։ Նրանք վարում են միայնակ ապրելակերպ՝ պաշտպանվելով գիշատիչներից, առաջին հերթին իրենց մորթով և 50-ից 60 կմ/ժամ արագությամբ։ Բացի այդ, նապաստակները ունակ են կանգնած դիրքից ցատկել մինչև 6 մ հեռավորության վրա։

## Սնունդ
Նապաստակի այս տեսակի սնունդը հիմնականում բաղկացած է խոտաբույսերից և բույսերի կանաչ մասերից, ինչպես նաև ծառերի ճյուղերից և կեղևից ու կակտուսներից։ Միևնույն ժամանակ, կենդանիները անընդհատ ուտում են, քանի որ նրանք շատ մեծ կարիք ունեն բուսական սննդի։ Ջրի անհրաժեշտությունը շատ ցածր է, կենդանիները ստանում են ամբողջ անհրաժեշտ ջուրը սննդից։

## Բազմացում
Էգը տարեկան ունենում է երեքից չորս անգամ հղիություն, որը տևում է 41-47 օր, որից հետո ծնվում են առնվազն 5-6 ձագ, ավելի հաճախ` 3-ից 4-ը։ Ձագերը ծնվում են արդեն լիարժեք ձևավորված և ծննդյան առաջին օրերից ի վիճակի են խոտ ուտել։ Էգը հոգ է տանում աճող սերնդի մասին մոտ 3-ից 4 օրվա ընթացքում, իսկ հետո թողնում է ձագերին։

Անազատության մեջ նապաստակների կյանքի տևողությունը 5-ից 6 տարի է, սակայն բնության մեջ նրանք մահանում են հիվանդությունների, գիշատիչների և այլ պատճառներով շատ ավելի վաղ։

## Պատկերասրահ

Պատկեր:Black-tailed jackrabbit (Lepus californicus), Attwater Prairie Chicken National Wildlife Refuge.jpg
Պատկեր:Lepus californicus.jpg
Պատկեր:Blacktailed jackrabbit Lepus californicus MarinCo.jpg
Պատկեր:Black tailed jackrabbit lepus californicus.jpg
Պատկեր:Lepus californicus 3zz.jpg
Պատկեր:Black-tailed jackrabbit (Lepus californicus) (31100880715).jpg
Պատկեր:Jack Rabbit - Lepus californicus.jpg
Պատկեր:Black-tailed jackrabbit (Lepus californicus); Indian Cove.jpg
Պատկեր:Black-tailed Jackrabbit, Lepus californicus - Flickr - GregTheBusker.jpg
Պատկեր:Black-tailed jackrabbit (Lepus californicus) (33456196466).jpg
Պատկեր:Black-tailed jackrabbit (Lepus californicus) (32683166973).jpg
Պատկեր:Black-tailed jackrabbit (Lepus californicus) resting; Cholla Cactus Garden (16956324355).jpg
Պատկեր:Black-tailed jackrabbit (Lepus californicus) near Contact Mine (50602734556).jpg


## Ծանոթագրություններ

## Գրականություն
* Troy L. Best: Lepus californicus. Mammalian Species. 530, 1996, S. 1-10 http://www.science.smith.edu/departments/Biology/VHAYSSEN/msi/pdf/i0076-3519-530-01-0001.pdf

Կատեգորիա:Նապաստականմաններ
Կատեգորիա:Նապաստակներ